Honda WR-V

Honda WR-V on Hondan vuodesta 2017 lähtien Etelä-Amerikan ja Intian markkinoille valmistama pieni crossover-tyyppinen henkilöautomalli. Se perustuu samalle pohjalevylle kuin Honda Jazz. Mallin nimi tulee sanoista Winsome Runabout Vehicle.

Moottoriksi on valittavana 1,2-litrainen i-VTEC-bensiinimoottori tai 1,5-litrainen i-DTEC-dieselmoottori. Bensiinimoottorin yhteydessä voimansiirtona on viisivaihteinen manuaalivaihteisto tai portaaton CVT-automaatti, dieselmoottori on varustettu kuusivaihteisella manuaalivaihteistolla. 

 Lähteet 

 Aiheesta muualla 

WR-V
Luokka:J-segmentin autot
Luokka:2010-luvun autot
Luokka:2020-luvun autot